හම්බන්තොට වරාය ඉදිකිරීමට පවත්නා පොළියට වඩා ඉහළ පොළී අනුපාතිකයකින් විදේශ ණය ලබා ගැනීම නිසා වසරකට රුපියල් බිලියන 02 ක පාඩුවක් විඳීමට සිදුව ඇතැයි ආණ්ඩු පක්ෂය පාර්ලිමේන්තුවේදී අද (09) අනාවරණ කළා. 2007 වර්ෂයේදී ඇමරිකානු ඩොලර් මිලියන 307 ක ණයක් ලබාගෙන ඇති අතර, ඊට වසර 15 ක් යනතුරු 6.3% ක පොළියක් ස්ථාවරව ගෙවිය යුතු යැයි හිටපු මුදල් අමාත්‍යවරයාද වූ හිටපු ජනාධිපතිවරයා කැබිනට් පත්‍රිකාවක් ඉදිරිපත් කර තිබෙනවා.